The Odessa File (film)
<s>The Odessa File (), u Jugoslaviji prikazan pod naslovom Slučaj Odessa, je britansko-zapadnonjemački špijunski triler film snimljen 1974. godine u režiji Ronalda Neamea.</s><s>Predstavlja adaptaciju istoimenog romana Fredericka Forsytha.</s><s>Radnja počinje 1963. godine i prikazuje kako zapadnonjemački novinar Peter Miller, istražujući samoubistvo preživjele žrtve Holokausta, dolazi do Eduarda Roschmanna (čiji lik tumači Maximilian Schell), bivšeg esesovskog oficira optuženog za ratne zločine, ali i tajne organizacije Odessa koja bivšim esesovcima i nacistima pomaže da ostanu na slobodi.</s><s>Radnja prikazuje kako mu se život nađe u opasnosti, ali i kako prima pomoć od strane izraelske tajne službe Mossad zabrinute da bi Odessa svoje financijske i druge resurse mogla iskoristiti za uništenje jevrejske države.</s>

<s>Slično kao i roman, i film je predstavljao mješavinu fikcije i stvarnih činjenica, pa se tako u njemu osim Roschmanna kao lik pojavljuje stvarna ličnost znamenitog lovca na naciste Simona Wiesenthala (čiji lik tumači izraelski glumac Shmuel Rodensky), a sam Wiesenthal je sudjelovao u produkciji kao tehnički savjetnik.</s><s>Producenti su inzistirali na autentičnosti, pa se The Odessa File namjerno snimala na lokacijama u Zapadnoj Njemačkoj, a američki glumac Voight uložio izuzetan napor kako bi sve spoje replike izgovarao na engleskom sa uvjerljivim njemačkim naglaskom.</s>

<s>Uloge 
Jon Voight – Peter Miller
Maximilian Schell – Eduard Roschmann
Maria Schell – Frau Miller
Mary Tamm – Sigi
Derek Jacobi – Klaus Wenzer
Peter Jeffrey – David Porath
Klaus Löwitsch – Gustav Mackensen
Kurt Meisel – Alfred Oster
Günter Meisner – General Greifer
Hannes Messemer – General Richard Glücks
Garfield Morgan – General Izraelskih obrambenih snaga
Shmuel Rodensky – Simon Wiesenthal
Ernst Schröder – Werner Deilman
Günter Strack – Kunik
Noel Willman – Franz Bayer
Martin Brandt – Marx</s>

<s>Izvori</s>

<s>Vanjske veze</s>

<s>Britanski filmovi
Špijunski filmovi
Trileri
Filmovi o Holokaustu</s>

